Document ID: 31998D0010

31998D0010
L 003/14
SLUŽBENI LIST EUROPSKE UNIJE
16.12.1997.
ODLUKA KOMISIJE
od 16. prosinca 1997.
o sastavljanju privremenih popisa objekata u trećim zemljama iz kojih države članice dozvoljavaju uvoz proizvoda pripremljenih od mesa životinja vrste goveda, svinja, kopitara, ovaca i koza
(Tekst značajan za EGP)
(98/10/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama dozvoljen uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 97/34/EZ (2), a posebno njezin članak 2. stavak 4.,
budući da se popis objekata u trećim zemljama iz kojih države članice dozvoljavaju uvoz mesnih proizvoda sastavlja Odlukom Komisije 97/222/EZ (3);
budući da su Odlukom Komisije 97/221/EZ (4) utvrđeni zahtjevi za zdravlje životinja i veterinarsko certificiranje pri uvozu mesnih proizvoda za zemlje navedene u tom popisu;
budući da su Odlukom Komisije 97/365/EZ (5) sastavljeni privremeni popisi objekata u trećim zemljama iz kojih države članice dozvoljavaju uvoz proizvoda pripremljenih od mesa životinja vrste goveda, svinja, kopitara, ovaca i koza;
budući da je Komisija zaprimila od Hrvatske popis objekata s jamstvima da oni u potpunosti zadovoljavaju odgovarajuće zdravstvene uvjete Zajednice te da se, u slučaju da određeni objekt ne zadovolji takve uvjete, obustavljaju njegove izvozne aktivnosti prema Europskoj zajednici;
budući da Komisija nije bila u mogućnosti provjeriti u svim dotičnim trećim zemljama usklađenost njihovih objekata sa zahtjevima Zajednice i valjanost jamstava koja su dale nadležne vlasti;
budući da je stoga moguće sastaviti privremeni popis objekata koji proizvode mesne proizvode za Hrvatsku;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Države članice dozvoljavaju uvoz proizvoda pripremljenih od mesa životinja vrste goveda, svinja, kopitara, ovaca i koza iz objekata navedenih u Prilogu ovoj Odluci.
2. Uvoz mesnih proizvoda i dalje podliježe veterinarskim odredbama Zajednice usvojenih drugdje.
Članak 2.
Ova se Odluka primjenjuje s učinkom od 15. prosinca 1997.
Članak 3.
Ova je Odluka upućena državama članicama.
Sastavljeno u Bruxellesu 16. prosinca 1997.

Labels: 3
17
5